‐ evh
                                        udskrift
                                             af
                          sø- & handelsrettens dombog
                                       ____________
den 19. juni 2008 afsagde sø‐ og handelsretten i sagen
f 7‐07
finansforbundet som mandatar for aa, bb, cc, dd, ee, ff, gg, hh, jj, kk, ll og mm
(advokat jacob goldschmidt)
mod
finanssektorens arbejdsgiverforening som mandatar for sparekassen lolland a/s
(advokat merete preisler)
følgende
                                            dom:
indledning
                                              - 2 -
dommen afgør et spørgsmål om ansatte der er i opsagt stilling eller fratrådt, har krav på tilde‐
ling af medarbejderobligationer, jf. funktionærlovens § 17 a eller denne bestemmelses analogi.
lignende spørgsmål behandles i sagerne f 2‐07, f 3‐07, f 5‐07, f 8‐07, f 9‐07, f 13‐07, f 17‐07 og
f 20‐07 der afgøres samtidig.
påstande
sagsøgerne
1. aa:
1.1 sparekassen lolland skal på anfordring udlodde til aa medarbejderobligationer på 4.500 kr.
som udstedt 1. september 2004.
1.2 sparekassen lolland skal på anfordring udlodde til aa medarbejderobligationer på 1.125 kr.
som udstedt 1. september 2005..
2. bb:
2.1 sparekassen lolland skal på anfordring udlodde til bb medarbejderobligationer på 4.500 kr.
som udstedt 1. september 2004.
2.2 sparekassen lolland skal på anfordring udlodde til bb medarbejderobligationer på 2.250 kr.
som udstedt 1. september 2005.
3. cc:
3.1 sparekassen lolland skal på anfordring udlodde til cc medarbejderobligationer på 4.500 kr.
som udstedt 1. september 2004.
3.2 sparekassen lolland skal på anfordring udlodde til cc medarbejderobligationer på 3.000 kr.
som udstedt 1. september 2005.
4. dd:
4.1 sparekassen lolland skal på anfordring udlodde til dd medarbejderobligationer på 4.500 kr.
som udstedt 1. september 2004.
4.2 sparekassen lolland skal på anfordring udlodde til dd medarbejderobligationer på 3.375 kr.
som udstedt 1. september 2005.
5. ee:
5.1 sparekassen lolland skal på anfordring udlodde til ee medarbejderobligationer på 4.500 kr.
som udstedt 1. september 2004.
                                                - 3 -
5.2 sparekassen lolland skal på anfordring udlodde til ee medarbejderobligationer på 3.375 kr.
som udstedt 1. september 2005.
6. ff:
6.1. sparekassen lolland skal på anfordring udlodde til ff medarbejderobligationer på 4.500 kr.
som udstedt 1. september 2005.
7. gg:
7.1. sparekassen lolland skal på anfordring udlodde til gg medarbejderobligationer på 4.500
kr. som udstedt 1. september 2005.
8. hh:
8.1. sparekassen lolland skal på anfordring udlodde til hh medarbejderobligationer på 4.500
kr. som udstedt 1. september 2005.
9. jj:
9.1. sparekassen lolland skal på anfordring udlodde til jj medarbejderobligationer på 4.500 kr.
som udstedt 1. september 2005.
10. kk:
10.1. sparekassen lolland skal på anfordring udlodde til kk medarbejderobligationer på 2.250
kr. som udstedt 1. september 2005.
11. ll:
11.1. sparekassen lolland skal på anfordring udlodde til ll medarbejderobligationer på 4.500
kr. som udstedt 1. september 2005.
12. mm:
12.1. sparekassen lolland skal på anfordring udlodde til mm medarbejderobligationer på 4.500
kr. som udstedt 1. september 2005.
for alle sagsøgerne i tillæg til ovenstående påstande:
sparekassen lolland skal anerkende at være forpligtet til at betale renter af det pålydende obli‐
gationsbeløb med samme rentesats og på samme tidspunkter, som obligationerne forrentes over
for medarbejdere, der fortsat er ansat, og at efterbetale ikke udbetalte rentebeløb efter 1. sep‐
tember 2004, henholdsvis 1. september 2005.
                                                     - 4 -
sparekassen lolland a/s har principalt nedlagt påstand om frifindelse, subsidiært om at de an‐
satte vederlægges mod at obligationerne deponeres i henhold til den gældende ordning.
sagens faktum
sparekassen lolland tildelte medarbejderobligationer første gang den 1. september 2004 på
4.500 kr. af direktørens medarbejderorientering af 5. marts 2004 fremgår følgende:
      ”medarbejderobligation
      på det netop afholdte regnskabsmøde [den 18. februar 2004] orienterede jeg om bestyrelsens
      beslutning om at tildele ”medarbejderobligationer” som påskyndelse for de senere års meget
      tilfredsstillende regnskabsresultater.
      på mødet nævnte jeg de igangværende forhandlinger om forhøjelse af den skattefrie bund‐
      grænse fra 1.800 kr. til 4.500 kr. disse forhandlinger er nu afsluttet med mulighed for tilde‐
      ling af 4.500 kr. årligt, som efter en bindingsperiode på 5 år kan udbetales skattefrit. obliga‐
      tionen vil blive forrentet med en grundrente (mindsterenten) samt en bonusrente. såvel
      grundrente som bonusrente udbetales årligt og er skattepligtig.
      selve tildelingen forventes at ske i løbet af 2. kvartal i år og vil omfatte de medarbejdere, der
      på tildelingstidspunktet er ansat i sparekassen.
      som nævnt på regnskabsmødet vil sparekassen gerne tilkendegive en lignende tildeling i
      2005, såfremt sparekassen også i 2004 leverer et tilfredsstillende resultat.
      i forbindelse med tildelingen vil der blive givet en nærmere information om enkelthederne i
      medarbejderobligationen.
      …”
af en medarbejderorientering af 27. august 2004 fremgår:
      ”medarbejderobligationer
      sparekassen udsteder den 1. september d.å. en medarbejderobligation stor kr. 4.500,‐ til alle
      fastansatte medarbejdere, som er beskæftiget med sparekassearbejde.
      obligationen vil i 5 år fra den 1. september d.å. årligt blive forrentet med en fast grundrente
      på 3 % p.a. plus en bonusrente på 5 % p.a., der opnås, hvis sparekassens budgetmål opnås i
      det enkelte år. derudover er der mulighed for at opnå en yderligere bonusrente på 5 p.a.,
      hvis samtlige filialer opnår deres budgetmål i de enkelte år. renteindtægterne er skatteplig‐
      tig kapitalindkomst for hver enkelt medarbejder.
      obligationen er båndlagt indtil den 1. januar 2010, og udbetalingen er skattefri.
      der udstedes et obligationsbevis til hver enkelt medarbejder.
      …”
obligationerne udstedt den 1. september 2004 indeholder blandt andet følgende tekst:
      ”…
      obligationen udbetales til kurs 100 ved bindingsperiodens udløb den 1. januar 2010. obliga‐
      tionen er udstedt efter reglerne i ligningslovens § 7a.
      bindingsperioden er 5 år, der regnes fra udløbet af det kalenderår, hvor obligationen er ud‐
      stedt.
                                                      - 5 -
       obligationen er båndlagt fuldstændigt i bindingsperioden. båndlæggelsen medfører, at obli‐
       gationsejeren ikke kan disponere over obligationen ved overdragelse eller pantsætning. li‐
       geledes kan obligationen ikke gøres til genstand for udlæg eller anden kreditorforfølgning.
       …”
       den 1. september 2005 tildelte sparekassen lolland medarbejderobligationer på 4.500 kr
af medarbejderorientering af 2. september 2005 fremgår:
       ”sparekassen udsteder den 1. september d.d. som bekendt en medarbejderobligation stor kr.
       4.500,‐ til alle medarbejdere i uopsagt stilling, som er beskæftiget med sparekassearbejde.
       obligationen vil i 5 år fra den 1. september d.å. årligt blive forrentet med en fast grundrente
       på 3 % p.a. plus en bonusrente på 5 % p.a., der opnås, hvis sparekassens budgetmål opnås i
       de enkelte år. derudover er der mulighed for at opnå en yderligere bonusrente på 5 % p.a.,
       hvis samtlige filialer opnår deres budgetmål i de enkelte år. renteindtægterne er skatteplig‐
       tig kapitalindkomst for hver enkelt medarbejder.
       obligationen er båndlagt indtil den 1. januar 2011, og udbetalingen er skattefri.
       der udstedes et obligationsbevis til hver enkelt medarbejder.
       …”
       sagsøgerne 1‐5 har rejst krav i henhold til den første tildeling og delvis krav i henhold til
den anden tildeling. sagsøgerne 6‐12 har alle fået fuld tildeling i 2004 og har rejst krav i henhold
til den anden tildeling.
       sagsøgernes ansættelsesforhold og krav fremgår af følgende oversigt:
 aa
 ansat                                               1. august 1999
 fratrådt                                            31. marts 2004
 medarbejderobligationer 2004
 krav                                                fuld tildeling med tillæg af renter
 markedskurs / favørelement                          4.500 kr.
 medarbejderobligationer 2005
 krav                                                3 ud af 12 måneder med tillæg af renter
 markedskurs / favørelement                          1.125 kr.
 bb
 ansat                                               10. juni 1974
 fratrådt                                            30. juni 2004
 medarbejderobligationer 2004
 krav                                                fuld tildeling med tillæg af renter
 markedskurs / favørelement                          4.500 kr.
                              - 6 -
medarbejderobligationer 2005
krav                         6 ud af 12 måneder med tillæg af renter
markedskurs / favørelement   2.250 kr.
cc
ansat                        1. april 1980
fratrådt                     31. august 2004
medarbejderobligationer 2004
krav                         fuld tildeling med tillæg af renter
markedskurs / favørelement   4.500 kr.
medarbejderobligationer 2005
krav                         8 ud af 12 måneder med tillæg af renter
markedskurs / favørelement   3.000 kr.
dd
ansat                        1. august 2000
fratrådt                     30. september 2004
medarbejderobligationer 2004
krav                         fuld tildeling med tillæg af renter
markedskurs / favørelement   4.500 kr.
medarbejderobligationer 2005
krav                         9 ud af 12 måneder med tillæg af renter
markedskurs / favørelement   3.375 kr.
ee
ansat
fratrådt                     30. september 2004
medarbejderobligationer 2004
krav                         fuld tildeling med tillæg af renter
markedskurs / favørelement   4.500 kr.
medarbejderobligationer 2005
krav                         9 ud af 12 måneder med tillæg af renter
markedskurs / favørelement   3.375 kr.
ff
ansat                        1. august 1998
fratrådt                     31. marts 2005
medarbejderobligationer 2005
krav                         fuld tildeling med tillæg af renter
                              - 7 -
markedskurs / favørelement   4.500 kr.
gg
ansat                        1. august 1998
fratrådt                     31. marts 2005
medarbejderobligationer 2005
krav                         fuld tildeling med tillæg af renter
markedskurs / favørelement   4.500 kr.
hh
ansat                        1. juli 1998
fratrådt                     31. maj 2005
medarbejderobligationer 2005
krav                         fuld tildeling med tillæg af renter
markedskurs / favørelement   4.500 kr.
jj
ansat                        15. januar 1960
fratrådt                     30. juni 2005
medarbejderobligationer 2005
krav                         fuld tildeling med tillæg af renter
markedskurs / favørelement   4.500 kr.
kk
ansat                        1. juli 2004
fratrådt                     31. juli 2005
medarbejderobligationer 2005
krav                         6 ud af 12 måneder med tillæg af renter
markedskurs / favørelement   2.250 kr.
ll
ansat                        1. august 2000
fratrådt                     31. august 2005
medarbejderobligationer 2005
krav                         fuld tildeling med tillæg af renter
markedskurs / favørelement   4.500 kr.
mm
                                                 - 8 -
 ansat                                          1. august 2002
 fratrådt                                       30. september 2005
 medarbejderobligationer 2005
 krav                                           fuld tildeling med tillæg af renter
 markedskurs / favørelement                     4.500 kr.
forklaring
lynge tang jørgensen har forklaret at han har været direktør i sparekassen lolland siden den 1.
september 1994. sparekassen lolland har 16 filialer.
       sparekassen lolland har ikke tildelt medarbejderne obligationer før 2004. baggrunden for
tildelingen var at 2003 havde været et ekstraordinært år, og der var en forventning i sektoren
om en eller anden form for bonus som følge af salget af totalkredit til nykredit. sparekassens
bestyrelse besluttede derfor i 2004 at tildele medarbejderne obligationer for at indfri deres for‐
ventninger. den daværende skattemæssige grænse var på 4.500 kr. bestyrelsen ville gerne have
givet omkring 9.000 kr. til hver medarbejder, og man valgte derfor at skrive forventningen ind
om at der også ville ske tildeling i 2005 for regnskabsåret 2004. sparekassen har ikke siden da
tildelt medarbejderobligationer.
       baggrunden for sparekassen lollands tildelinger var ligningslovens krav om at tildelinger
for at være skattefri skal ske til medarbejdere i uopsagt stilling. sparekassen har ganske vist ikke
skrevet kravet om uopsagt stilling ind i tildelingsbetingelserne, men man har praktiseret ord‐
ningen således at medarbejderne skulle være i uopsagt stilling for at kunne få tildelt obligatio‐
ner. han ved ikke om medarbejderne har fået mundtlig besked om kravet om uopsagt stilling.
       sparekassen lollands ordning med medarbejderobligationer omfatter en grundrente på 3
% og derudover en bonusrente med 5 + 5 %. man kan ikke gøre krav på de yderligere 5 + 5 %
hvis man har fratrådt sin stilling, men fratrådte medarbejdere får 3 % grundrente. sparekassen
har kun udbetalt bonusrente én gang.
parternes argumenter
sagsøgerne
generelle bemærkninger (fælles for alle sagerne)
sagerne vedrører medarbejderaktier og medarbejderobligationer der omfattes af ligningslovens
§ 7 a. ydelser omfattet af ligningslovens § 7 a, stk. 1, skal efter bestemmelsen ikke medregnes
                                                - 9 -
til den skattepligtige indkomst. det er en betingelse at modtageren er ansat i virksomheden. er
skattefritagelsesbetingelserne ikke opfyldt, indkomstbeskattes lønmodtageren af ydelsen som
almindelig lønindkomst.
       selskabet kan fratrække tabet der opstår ved at medarbejderen erhverver aktien som løn‐
indkomst, som en lønudgift. det gælder også favørelementet ved favøraktier.
       ydelserne som er behandlet i ligningsloven § 7 a, adskiller sig fra andre bonus‐, tantieme‐,
gratiale‐ eller lignende ydelser omfattet af funktionærlovens § 17 a bl.a. ved at 1. ydelsen skal
gives til/tilbydes alle ansatte i virksomheden, 2. der ikke må foretages nogen individuel vurde‐
ring af den enkelte ansatte, 3. der kun må differentieres i størrelsen af tildelingen i forhold til ob‐
jektive kriterier og 4. ydelsen skal båndlægges i 5 år (favøraktier) eller 7 år (gratisaktier) for at
være skattefri.
       tildeling af gratisaktier og medarbejderobligationer er ydelser omfattet af funktionærlo‐
vens § 17 a. tildelinger af favøraktier er ydelser omfattet af funktionærlovens § 17 a; subsidiært
gøres gældende at et mindre antal tildelinger efter rettens skøn afhængigt af favørkurselementet
er ydelser omfattet af funktionærlovens § 17 a.
       en eventuel bagatelgrænse for værdien af tildelte ydelser efter funktionærlovens § 17 a
skal sættes meget lavt; ethvert lønbeløb der overstiger lejlighedsgaver, er som udgangspunkt
omfattet af bestemmelsen, jf. u.2000.1242 v (lego).
       ydelser omfattet af de ni sager vedrører en optjeningsperiode hvor sagsøgerne har arbej‐
det. tildeling har ikke fundet sted fordi det var et vilkår for tildeling at de ansatte ikke var i
uopsagt stilling. dette vilkår er ugyldigt.
       der er ikke grund til at antage at ʺydelseʺ skal forstås forskelligt i ligningslovens § 7 a og i
funktionærlovens § 17 a, og det kan heller ikke antages at ʺvederlæggesʺ som anvendt i funktio‐
nærlovens § 17 a har et andet indhold end begrebet ʺydelseʺ som anvendes senere i bestemmel‐
sen.
       ved betaling af ydelsen overføres værdi fra arbejdsgiveren til lønmodtageren. bortset fra
lejlighedsgaver overfører en arbejdsgiver kun værdier til lønmodtagere for at stimulere eller be‐
lønne arbejdsindsatsen. uden sikre holdepunkter for andet vil ydelsen være vederlag for udført
arbejde, jf. h.g. carlsen, 6. udgave s. 177.
                                               - 10 -
       det er uden betydning om ydelsen tildeles bagudrettet for en allerede udført præstation,
fremadrettet for at fastholde personale, eller om tildelingen er begrundet i en kombination af
disse hensyn, jf. højesterets præmisser i intel‐dommen (ufr 2005.671 h).
       endvidere henvises til eu‐traktatens artikel 141 hvoraf fremgår at der ved løn skal forstås
ʺden almindelige grund‐ eller minimumsløn og alle andre ydelser, som arbejdstageren som føl‐
ge af arbejdsforholdet modtager fra arbejdsgiveren direkte eller indirekte i penge eller naturali‐
erʺ.
       jyske bank‐dommen (u 2006.901 s) er ikke et præjudikat. i jyske bank var det som anført i
præmisserne frivilligt for de ansatte at foretage den opsparing som var en betingelse for at købe
favøraktier. favørelementet var lille i jyske banks ordning.
       det kan ikke tillægges betydning at det er frivilligt at deltage. enten har medarbejderen et
retskrav, eller også har medarbejderen ikke et retskrav.
       den omstændighed at lønmodtageren skal betale et beløb for at modtage en favøraktie,
peger vel i retning af at der er tale om en investering og ikke en ydelse i et ansættelsesforhold,
men investeringen er beskeden i forhold til favørelementet, og risikoen ved investeringen er
overskuelig for medarbejderen. der er ikke grund til at sondre mellem de forskellige ordninger
ud fra risikoens, respektive gratiselementets størrelse. der er i alle sager tale om et betydeligt
favørelement.
       det gøres principalt gældende at alle tildelingerne er i henhold til ʺaftale eller sædvaneʺ,
allerede fordi alle ikke opsagte funktionærer modtager medarbejderaktier. dette følger af direk‐
te fortolkning eller ud fra en analogislutning ud fra formålet med funktionærlovens § 17 a og de
særlige karakteristika der er for en medarbejderaktieordning omfattet af ligningslovens be‐
stemmelser.
       der kan ikke opstilles krav om at den enkelte medarbejder forud for fratræden havde vi‐
den om at en tildeling kunne blive aktuel, se h.g. carlsen, dansk funktionærret, 6. udgave, s.
172 f. det er en typeforudsætning for lønmodtageren at han modtager den fulde ydelse eller en
forholdsmæssig andel heraf, da den er tildelt på objektivt grundlag og uden vurdering af den
enkelte ansattes personlige indsats. denne typeforudsætning har som konsekvens at medarbej‐
deren også har krav på tildelinger som den pågældende medarbejder ikke havde viden om.
       det gøres gældende at en aftale er indgået allerede ved virksomhedens meddelelse om til‐
deling af medarbejderaktier for et år. meddelelsen skal blot være offentliggjort af virksomhe‐
                                                 - 11 -
den. der kan ikke stilles krav om at den konkret er kommet frem eller er kommet til medarbej‐
deres kundskab; retskravet etableres allerede da meddelelsen blev givet på en sådan måde at
virksomheden måtte kunne påregne at medarbejderen blev bekendt hermed. det gøres princi‐
palt gældende at der etableres en aftale såfremt denne meddelelse er afgivet inden medarbejde‐
rens fratræden, subsidiært inden opsigelsen.
       en sædvane er etableret når medarbejderen havde føje til at tro at medarbejderen ville
modtage medarbejderaktier i år hvor der tildeles medarbejderaktier. principalt gøres gældende
at en sådan forventning etableres allerede efter første tildeling af medarbejderaktier fordi der
etableres en standardforudsætning om at være omfattet når alle skal have tilbuddet ifølge virk‐
somhedens generelle ordning. subsidiært gøres gældende at selv et forholdsvist kort åremål og
flere tildelinger uden regelmæssighed i denne forbindelse etablerer en sædvane.
       påregnelighed indebærer ikke at de ansatte fremadrettet har krav på at få et tilbud på
medarbejderaktier, men at det er påregneligt at medarbejderen får tilbudt medarbejderaktier i
de år der tildeles medarbejderaktier til ikke opsagte medarbejdere. ved vurderingen heraf er lig‐
hedsbetragtninger centrale.
       allerede efter én tildeling af medarbejderaktier skabes en forventning om tildeling i år
hvor andre medarbejdere får medarbejderaktier. det er ikke afgørende at den ansatte selv har
fået andel i de tidligere tildelte medarbejderaktier, når vedkommende gennem sin ansættelse
må antages at være vidende om at der tidligere er uddelt medarbejderaktier. der etableres i
hvert fald en forventning, når der i virksomheden har været flere tildelinger, eller når den på‐
gældende medarbejder konkret selv tidligere har fået tildelt medarbejderaktier, hhv. tidligere
har fået tildelt medarbejderaktier flere gange.
       blandede ordninger: i sagerne indgår tildelinger af gratisaktier der følger efter år med fa‐
vøraktier; det forekommer at banken overgår til gratisaktier, eller at den tildeler favøraktier i
visse år og gratisaktier andre år. i relation til funktionærlovens § 17 a skal medarbejderaktieord‐
ningerne imidlertid anses som et hele. arbejdsgiveren skal ikke ved at jonglere mellem favørak‐
tietildelinger og gratisaktietildelinger kunne undtage de gratisaktietildelinger der ellers ville
være omfattet af funktionærlovens § 17 a. måtte sø‐ og handelsretten nå frem til at favøraktie‐
ordninger generelt, eller i en eller flere af de konkrete sager, ikke er omfattet af ydelsen i funkti‐
onærlovens § 17 a, gøres gældende at tildelingerne på trods heraf skal indgå i vurderingen af
om gratisaktietildelingen skal anses for sket i henhold til aftale eller sædvane.
                                                  - 12 -
         de aktier som de sagsøgende medarbejdere har krav på, skal ikke båndlægges. konse‐
kvensen af at der gives sagsøgerne medhold i at de har ret til modtagelse af aktier, er som skat‐
teministeriet i forbindelse med dommen i jyske bank‐sagen har udtalt, at aktierne ikke er skatte‐
fri, jf. skatterådets afgørelse af 21. februar 2008 om samme. kravet om båndlæggelse er skatte‐
retligt og uden betydning for medarbejdernes krav i henhold til funktionærlovens § 17 a.
         hvis det antages at der er indgået en aftale mellem parterne der indebærer vilkår om
båndlæggelse, gøres det (subsidiært) gældende at det vil være urimeligt og stride mod redelig
handlemåde at opretholde denne aftale eller vilkåret, jf. aftalelovens § 36. båndlæggelse vil i de
foreliggende tilfælde ikke have noget fornuftigt formål. fratrådte eller opsagte medarbejdere
der får skattepligtige ydelser, stilles ikke bedre end øvrige medarbejdere der får skattefri ydel‐
ser. hverken virksomheden eller de øvrige medarbejdere påvirkes af at de fratrådte modtager
skattepligtige ydelser.
bemærkninger vedrørende denne sag
medarbejderobligationer skal sidestilles med gratisaktier.
         værdien af medarbejderobligationerne var ikke ubetydelig. tildelingen var fast påregne‐
lig i henhold til sparekassens løfte. tildelingen af medarbejderobligationerne kontoføres straks
ved tildelingen på den pågældende medarbejders konto, og medarbejderen får derved ejen‐
domsret til obligationen.
         sagsøgerne 1‐5 har krav på medarbejderobligationer som udstedt pr. 1. september 2004.
der er givet et bindende løfte om tildeling af medarbejderobligationer mundtligt på regnskabs‐
mødet den 18. februar 2004, og det er skriftligt bekræftet ved medarbejderorientering den 5.
marts 2004. der er ingen forbehold om at medarbejderne skal være i uopsagt stilling på tilde‐
lingstidspunktet. tildelingen baseres på forudgående regnskabsår hvor sagsøgerne 1‐5 har ar‐
bejdet hele året. der er herefter intet grundlag for at fratage sagsøgerne 1‐5 deres rettigheder i
henhold til det afgivne løfte. hvis der skal differentieres mellem de enkelte sagsøgere, skal i
hvert fald sagsøgerne 4‐5 have tildeling selvom retten måtte finde at sagsøgerne 1‐3 ikke har
krav på tildeling.
         alle sagsøgerne har helt eller delvist krav på medarbejderobligationer som udstedt pr. 1.
september 2005, idet der er givet et bindende løfte om tildeling af medarbejderobligationer
mundtligt på regnskabsmødet den 18. februar 2004 og skriftligt bekræftet ved medarbejderori‐
                                                 - 13 -
entering den 5. marts 2004. ved formuleringen er der givet et løfte, der alene er afhængigt af et
tilfredsstillende resultat. løftet er indfriet over for medarbejdere, der ikke var fratrådt eller i op‐
sagt stilling. vilkåret om at tildelingen kun vedrører ”medarbejdere i uopsagt stilling”, fremgår
første gang af medarbejderorientering af 2. september 2005. vilkåret fremgår ikke af det løfte
der er afgivet og i øvrigt af den ordning der var indført, og allerede af den grund kan vilkåret
ikke anses for en del af ordningen.
       vedrørende begge tildelinger gøres det subsidiært gældende at kravet kan støttes på funk‐
tionærlovens § 17 a eller en analogi heraf, jf. de almindelige bemærkninger herom.
       den ansættelsesretlige regulering i forholdet mellem parterne kan ikke fraviges eller mo‐
dificeres med støtte i skatteretlige regler. de skatteretlige regler må vige for de ansættelsesretli‐
ge regler.
       til støtte for at sagsøgerne også er berettiget til rente af obligationerne henvises til at der
ikke er begrænsninger i tilsagnene eller obligationerne om at fratrådte ikke kan få bonusrente,
og til at ikke fratrådte medarbejdere har ret til bonusrente.
sagsøgte
generelle bemærkninger (fælles for alle sagerne)
ved sø‐ og handelsrettens upåankede dom i jyske bank‐sagen (ufr 2006.901 sh) blev fastslået
at favøraktier og dertil hørende gratisaktier ikke var omfattet af funktionærlovens § 17 a. grun‐
den var at det var frivilligt for de ansatte at foretage den opsparing som var en betingelse for at
favøraktier, og det var frivilligt om de ansatte ville foretage investeringen, da opsparingen frit
kunne hæves. endvidere lagde retten vægt på, hvad der særligt har betydning for de forelig‐
gende sager, at købet var forbundet med en ikke uvæsentlig investering for de ansatte.
       de sagsøgte kan ganske henholde sig til den sidste betragtning. køb af aktier er ikke løn.
løn er noget man modtager som vederlag for udført arbejde, og ikke noget der skal betales for.
dette må gælde uanset favørelementets størrelse, så længe der er tale om mere end mere end en
symbolsk betaling, og så længe risikoen ved erhvervelsen ikke kan lades helt ude af betragtning.
i alle de foreliggende sager har de ansatte for så vidt angår favøraktier, erlagt betalinger der ik‐
ke er ubetydelige. der må herved ikke blot ses på investeringens størrelse i forhold til den aktu‐
elle kurs på aktien på erhvervelsestidspunktet; der må også lægges vægt på investeringens stør‐
relse i forhold til den pågældendes løn, og det må tages i betragtning at investeringen sker med
                                                - 14 -
beskattede midler. endelig bør det også i år med gunstige aktiemarkeder ikke glemmes at aktie‐
ejere kan komme ud for betragtelige tab, i værste fald tab af hele investeringen. salg af aktier til
favørpris er derfor ikke en ydelse der kan sidestilles med gratiale eller tantieme eller lignende
der anvendes til vederlæggelse af den ansatte, jf. funktionærlovens § 17 a. denne bestemmelse
vedrører ydelser i form af tantieme, gratiale eller lignende såsom bonus, men genstanden for en
gensidigt bebyrdende kontrakt kan ikke sidestilles med tantieme eller bonus. heraf følger at der
kan opstilles betingelser for erhvervelsen, herunder at den ansatte på tegningstidspunktet eller
for den sags skyld på et andet tidspunkt, skal være i uopsagt stilling.
       hvis de ansatte tildeles aktier, skal de båndlægges. det følger af bankens tilbud til medar‐
bejderne om at købe medarbejderaktier til favør at aktierne skal båndlægges. det samme følger
af sø‐ og handelsrettens dom i jyske bank‐sagen, jf. præmisserne: ʺda aktierne efter ligningslo‐
vens § 7 a skal være båndlagt i 5 år...ʺ . skatteministeriets udtalelse og skatterådets afgørelse
vedrører ikke det ansættelses‐ og funktionærretlige krav. hvis der ikke sker båndlæggelse, stil‐
les fratrådte medarbejdere bedre end medarbejdere der ikke er fratrådt deres stillinger ‐ hvilken
konsekvens er i strid med funktionærlovens § 17 a.
bemærkninger vedrørende denne sag
       krav på medarbejderobligationer kan ikke støttes på hverken aftale eller funktionærlo‐
vens § 17 a. der er ikke givet et bindende løfte uden forbehold om at medarbejderne skal være i
uopsagt stilling. tilbuddet om medarbejderobligationer omfattede kun medarbejdere der var
ansat på tildelingstidspunktet.
       kravet kan heller ikke støttes på funktionærlovens § 17 a eller en analogi heraf. tilbuddet
om medarbejderobligationer omfattede kun medarbejdere ansat på tildelingstidspunktet hvor‐
for medarbejdere i opsagt stilling ikke var omfattet af tilbuddet. denne aftale er gyldig og kan
ikke tilsidesættes efter funktionærlovens § 17 a, jf. § 21, idet kravet ikke er omfattet af funktio‐
nærlovens § 17 a. der er ikke er tale om en ydelse ”ifølge aftale eller sædvane”: tildelingen var
et isoleret fænomen begrænset til to år og skete med baggrund i sparekassens salg af sin del af
totalkredit. tildelingen kan heller ikke anses for vederlag: værdien af medarbejderobligatio‐
nerne var mindre end 1% af sagsøgernes løn og må derfor anses for ubetydelig.
       til støtte for den subsidiære påstand gøres gældende at det følger af sparekassens tilbud
til medarbejderne at obligationerne skal båndlægges. det samme følger af jyske bank‐dommen.
                                                - 15 -
udlodning af aktierne til sagsøgerne vil betyde at medarbejdere der er fratrådt, stilles bedre end
medarbejdere der ikke er fratrådt deres stillinger, hvilken konsekvens er i strid med funktionær‐
lovens § 17 a.
       sparekassen har opdelt forrentningen i en grundrente som alle skal have og en bonusren‐
te. hvis man har fratrådt sin stilling, deltager man ikke længere i det arbejde, der er relevant i
forhold til beregning af bonusrente.
sø‐ og handelsrettens afgørelse
tildelingerne af medarbejderobligationer skete i henhold til de givne tilsagn for årene 2004 og
2005.
       for så vidt angår regnskabsåret 2004 var aa ansat tre måneder af året og skal derfor have
3/12 tildeling svarende til medarbejderobligationer for 1.125 kr. bb fratrådte den 30. juni 2004 og
skal have 6/12 tildeling svarende til medarbejderobligationer for 2.250 kr. cc, dd og ee skal på
tilsvarende vis have tildeling indtil deres ophørstidspunkter i 2004 svarende til henholdsvis
8/12, 9/12 og 9/12 tildeling. ingen af disse fem medarbejdere var ansat i 2005 og har derfor ikke
krav på tildeling af medarbejderobligationer udstedt den 1. september 2005.
       de medarbejdere, der fratrådte i regnskabsåret 2005 skal have forholdsmæssig tildeling
frem til deres ophørstidspunkt. således skal ff have 3/12 tildeling for 2005, gg ligeledes 3/12,
hh 5/12, jj 6/12, kk 7/12, ll 8/12 og mm 9/12 tildeling for 2005.
       udlodningen sker ikke efter ligningslovens bestemmelser, men som følge af den præcep‐
tive bestemmelse i funktionærlovens § 17a. der kan derfor ikke gives sparekassen lolland
medhold i den subsidiære påstand om båndlæggelse.
       der er ikke holdepunkter i de givne tilsagn for at medarbejdere der var fratrådt, ikke skal
have rente i samme omfang som ikke fratrådte. sagsøgerne skal derfor have medhold for så vidt
angår rentepåstanden.
       efter sagens udfald og parternes interesser i sagen skal hver part bære sine egne sagsom‐
kostninger.
                                          thi kendes for ret:
                                                  - 16 -
1.    sparekassen lolland a/s skal udlodde medarbejderobligationer som udstedt den 1. sep‐
tember 2004 til følgende:
              1. aa med 1.125 kr.
              2. bb med 2.250 kr.
              3. cc med 3.000 kr.
              4. dd med 3.375 kr.
              5. ee med 3.375 kr.
2.    sparekassen lolland a/s skal udlodde medarbejderobligationer som udstedt den 1. sep‐
tember 2005 til følgende:
              6. ff med 1.125 kr.
              7. gg med 1.125 kr.
              8. hh med 1.875 kr.
              9. jj med 2.250 kr.
              10. kk med 2.625 kr.
              11. ll med 3.000 kr.
              12. mm med 3.375 kr.
3.    sparekassen lolland a/s skal anerkende at være forpligtet til at betale rente af obligatio‐
nerne udstedt i henhold til pkt. 1 og 2 med samme rentesats og på samme tidspunkter som obli‐
gationerne forrentes over for medarbejdere der fortsat er ansat, og skal anerkende at være for‐
pligtet til at efterbetale rentebeløb efter 1. september 2004 henholdsvis 1. september 2005
4.    i øvrigt frifindes sparekassen lolland a/s.
5.    hver part bærer sine sagsomkostninger.
                                 - 17 -
aase weiler madsen          jens feilberg           søren theilgaard
                                 (sign.)
                              ___ ___ ___
                   udskriftens rigtighed bekræftes
                   p.j.v. sø- og handelsretten, den
